Validi Karkia

Validi Karkia on Porissa tammikuussa 2011 tee-se-itse-hengessä perustettu elävän musiikin klubi. Kaikille avoin voittoa tavoittelematon klubi järjestää konsertteja ympärivuotisesti vaihtelevissa osoitteissa Porin keskustan alueella. Ohjelmisto painottuu jazz-musiikkiin, mutta esittelee myös muita huipputekijöitä genrevapaasti marginaalista mainstreamiin.
14-vuotisen toimintahistoriansa aikana Validi on esitellyt 50 eri osoitteessa Porissa jo 660 esiintyjää, joissa liki 2000 muusikkoa 42 eri  maasta. Klubin taiteellinen johtaja ja kuratoija on porilainen muusikko Jyrki Laiho, jonka Jazzmuusikot ry valitsi vuoden 2018 Jazzdiggariksi. 2019 Yleisradion Jazzradio myönsi Laiholle Varjo-Yrjö -tunnustuksen. 2020 Suomen Musiikintekijät ry palkitsi Laihon Pro Musiikintekijät -kunniamaininnalla suomalaisen kevyen musiikin edistämisestä. Klubi on saanut myös joulukuussa 2012 Satakunnan Taidetoimikunnan Luomunan kuoret -palkinnon. 
Esiintyjiä.
Ulkomaalaiset.
Validi Karkian nimekkäimpiä ulkomaisia artisteja ovat olleet Manel Ferreira, Sir Richard Bishop, Pete Roth Trio feat. Bill Bruford, Soft Machine, David 'Fuze' Fiuczynski, Gilad Hekselman, The Animals, Brian Charette, Gong, John Scofield, Greg Howe, Mohini Dey, Mike Keneally, Ruins Alone, Tatsuya Yoshida, Risa Takeda, Lydia Lunch's Verbal Burlesque, Mats/Morgan, GA-20, Fred Frith, Susana Santos Silva, Ustad Noor Bakhsh, Ahmed Ag Kaedy, Will Guthrie, Andre Nieri, Jeff Berlin Quartet, Jonathan Kreisberg &amp; Marko Churnchetz, Mary Halvorson Amaryllis Sextet, Jethro Tull's Martin Barre &amp; Band, Dave Holland Aziza with Lionel Loueke, Chris Potter &amp; Eric Harland, Jazz/Takes feat. Bill Evans, Niels Lan Doky, Darryl Jones &amp; Harvey Mason, John Zorn's Simulacrum feat. John Medeski, Frank Gambale All-Star Band, Bill Frisell, John Scofield, Carla Bley, Steve Swallow, Simon Phillips, Greg Howe, Ken Stringfellow, Jane Siberry, Mark Olson, Gary Lucas, Erik Hokkanen, Terry Bozzio, Josephine Foster, Tony Levin, Pat Mastelotto, Ralph Towner, Marc Ribot, Damo Suzuki, Stu Hamm, Marc Ducret, Peter Brötzmann, Chris Corsano, Gwenifer Raymond, Alasdair Roberts, Limpe Fuchs, Eugene Chadbourne, Marisa Anderson, Dominique Pifarély, Andy Emler, Jason Lescalleet, Riko Goto, Jesse Van Ruller ja David Ornette Cherry. 
Kotimaiset.
Kotimaisten esiintyjien kärkikaartia ovat edustaneet muun muassa Carita Holmström, Anna Murtola &amp; Joonas Widenius, Aija Puurtinen, Irina Björklund, Tuula Amberla, Iro Haarla, Maija Kauhanen, VILDÁ, Piirpauke, Juhani Aaltonen, Eero Koivistoinen, Pauli Lyytinen, Mikko Innanen, Hot Heros, Black Motor, Pekko Käppi, Raoul Björkenheim, Jimi Tenor, Tapani Rinne, Oddarrang, Faarao Pirttikangas &amp; Nubialaiset, Mopo, Signe, Ainon, Jonna Tervomaa, Jukka Orma, Pekka Airaksinen, M. A. Numminen, Markku Into, Jukka Tolonen, Jukka Gustavson, Esa Kotilainen, Kimmo Pohjonen, Olavi Uusivirta, Sound &amp; Fury, Motelli Skronkle, Heikki Sarmanto, Läjä Äijälä, Kuusumun Profeetta, Talmud Beach, Räjäyttäjät, Verneri Pohjola, Eero Hämeenniemi, Mirel Wagner, Maritta Kuula, Harri Saksala, Yrjänä Sauros, Nikolai Blad, Joakim Berghäll, Kalle Kalima, Kari Ikonen, Lau Nau, Verde, Jone Takamäki, Yona, Litku Klemetti, Absoluuttinen Nollapiste, Ville Leinonen ja Radiopuhelimet.